Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 324/12/4402	Levice, 17.7.2015
EEČ : 2-31-76-2015

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Levice
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 17.7.2015, spisová značka 2 Pv 324/12/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako zamestnanec spoločnosti XXXXX, zaradený na pracovnej pozícii predajca - skladník s hmotnou zodpovednosťou, kde náplňou práce bolo okrem iného inkasovanie tržieb od zákazníkov a vyúčtovanie predaného tovaru, si v období od  mesiaca marec 2010 do konca mesiaca november 2011  svojvoľne vzal z pokladne finančnú hotovosť pochádzajúcu z tržieb, čím spoločnosti XXXXX spôsobil celkovú škodu vo výške 18.197,98 €.

Uznesením prokurátora Okresnej prokuratúry XXXXX zo dňa 17.7.2015, spisová značka 2 Pv 324/12/4402, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
30 mesiacov
Odôvodnenie:
Prokurátor okresnej prokuratúry v Leviciach uznesením sp. zn. 2 Pv 324/12/4402  zo dňa 14.09.2012 podľa § 216 odsek 1 Trestného poriadku podmienečne zastavil trestné stíhanie obvineného XXXXX, stíhaného pre prečin sprenevery podľa § 213 odsek 1, odsek 2 písmeno a/ Trestného zákona, ktorého sa dopustil na skutkovom základe uvedenom vo výrokovej časti tohto uznesenia.  

	Podľa § 216 odsek 2 Trestného poriadku obvinenému určil skúšobnú dobu v trvaní 30 mesiacov, ktorá začala plynúť od právoplatnosti uznesenia o podmienečnom zastavení trestného stíhania, t. j. od 25.09.2012 a uplynula 25.03.2015. Takisto podľa § 216 odsek 3 Trestného poriadku uložil obvinenému  XXXXX, aby poškodenej spoločnosti  XXXXX uhradil počas skúšobnej doby spôsobenú   škodu vo výške 11.887,23 €.  
 
         Po uplynutí skúšobnej doby boli na obvineného vyžiadané aktuálne správy a charakteristiky, ako aj odpis registra trestov.

	Z jednotlivých správ vyplynulo, že obvinený XXXXX sa v priebehu skúšobnej doby nedopustil žiadneho priestupku, nebol odsúdený za trestný čin a škodu nahradil v celom rozsahu.

	Na základe uvedených skutočností je možné konštatovať, že obvinený XXXXX viedol v priebehu skúšobnej doby riadny život.

	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

 	Vzhľadom na uvedené skutočnosti, z ktorých vyplýva, že obvinený XXXXX splnil podmienky osvedčenia sa v skúšobnej dobe v zmysle § 217 odsek 1  Trestného poriadku, som rozhodla tak, ako je to uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Takácsová
prokurátorka